
Prome Minister Evelyn Wever-Croes: 
GOBIERNO TA INFORMA TOCANTE 
TRASPASO DI PROGRAMA ' COVID-19 FOOD 
RELIEF" DI RODE KRUIS 








Conforme rekisito pa cu sosten di likides, como tambe manera 
indica den e prome Agenda di Ehecucion 2021 di e Landspakket 
di Aruba, Gobierno ta informa cu entrante 1 di juli 2021 pais 
Aruba lo ta tumando encargo di programa temporal relaciona 
cu asistencia social durante e crisis di COVID-19. 


Na e momento aki e departamentonan encarga cu plan di 
ehecucion conhuntamente cu NGO local ta haciendo e ultimo 

ргерагасіоппап ра asina рог регсига pa un traspaso exitoso. 
Specificamente, esaki kiermen cu esnan cu ta conta riba 
sosten di e programa temporal aki lo por sigui haci esaki for di 
1 di juli 2021. 


Prome Minister Evelyn Wever-Croes den nomber di Gobierno 
di Aruba, ta haci peticion na tur esnan concerni pa keda 
pendiente pa mas informacion tocante e tema aki. 

Prome Minister Evelyn Wever-Croes: 


PROME MINISTER TA DESMENTI 
INSINUACIONNAN DI MATUTINO AWEMAINTA 


“Mi no a reuni cu president di CNE di Venezuela, Tibisay Lucena” 
Oponentenan politico na un forma sorpresivo ta mustrando 
hopi sefialnan di desesperacion 


Den un publicacion diaranson mainta den e matutino 
AWEmainta, e director di dicho matuntino a insinua cu e 
president di CNE di Venezuela, Tibisay Lucena lo tabata na 
Aruba y a reuni cu Prome Minister. Ta na su luga pa corda e 
matutino cu deber di esnan cu ta trece informacion na pueblo, 
ta pa haci esaki cu informacionnan corecto y no cu fabricacion 
di noticia falso. 


Prome Minister Evelyn Wever-Croes, como Prome Minister di 
nos pais, a enfatisa cu no ta su costumber pa reacciona riba 
prensa y oponentenan politico. Pero den e caso aki ta haya 
necesario pa duna e informacion corecto dunando di conoce 
tambe cu señor Toko Winklaar den su corant AWEmainta ta 
gaña un biaha mas. 


“Mi ta lamenta cu e corant AWEmainta y sr. Winklaar ta recuri 
na e tipo di informacion incorecto asina. Seńora Tibisay Lucena 
no tabata na Aruba manera cu a wordo indica den e corant, 
pero mas aun sigur cu mi e no a reuni y ami no ta reuni cu 
ningun oficial di Venezuela tampoco. 


Nos a haci un apelacion awe mainta na sr. Toko Winklaar pa 
rectifica y si nan no haci esey nan mester atene nan mes na e 
consecuencianan. Mi ta kere ta importante pa aclaria e tema 
aki inmediatamente mirando cu nos oponentenan politico na un 
forma sorpresivo ta mustrando hopi señalnan di desesperacion. 
No ta mi custumber pa reacciona riba oponentenan politico 
pero mi ta kere ora ta trata di atacha nos integridad di sistema 
electoral e ora si como Minister President di e pais mi mester 
sali bisa algo. 


Director di Censo cu ta asisti e conseho supremo electoral den 
eleccion a duna declaracion na prensa siman pasa y e tabata 
hopi enfatico den esaki. Tin hende a comprende esaki na forma 
ekiboca cu ta bay tin identificacion durante di eleccion, ken 
ta vota pa ken. Esaki no ta e caso. Hamas ami lo permiti cu 
esaki sososde aki na Aruba. Bo voto ta secreto y niun hende 
lo bay mete den esey. No ta bay tin niun manera tampoco pa 
establece pa ken bo a vota. Solamente si abo expresa pa ken 
bo a vota, esey ta keda bo responsabilidad pero gobierno no ta 
bay tin niun sistema pa por trek ken ta bay vota pa ken. 


Bo voto ta secreto, e ta bo derecho fundamental y ta hopi 
importante pa e biaha aki den e pandemia pa tur ciudadano di 
pais Aruba bay vota pasobra e eleccion aki ta bay determina e 
futuro di nos pais y con nos ta bay sali di e pandemia aki. 


Ora cu oponentenan político cuminsa haci saltonan asina ki di 
desesperacion pa atacha integridad di nos sistema di votacion 
y di eleccion ta pone bo pensa si, pasobra loke ami a tende 
directora di Censo splica ta garantianan pa bo ta mas sigur 
ainda y cu bo por confia mas ainda den e integridad di nos 
sistema na Aruba. Cualkier partido politico cu tin miedo di esaki 
y cu ta bira asina nervioso ora anuncia e cosnan aki ta pasobra 
nan tin algo di sconde y esey ta keda pa nan responsabilidad. 


Na e momentonan aki, mi ta cumpli cu e deber di aclarea cu 
e corant AWEMainta y sr. Toko Winklaar simplemente ta gaña 
den e dicho corant y ta scirbi cu ami tabata tin un reunion 
cu official di Venezuela. Esaki no ta berdad. Mi ta spera cu 
corant AWEMainta por bira mas serio specialmente aworaki 
den eleccion y no defundi e tipo di mensahenan falso aki cu 
no ta yuda ningun hende cu nada. E unico cos cu e tipo di 
mensahenan aki ta haci ta cu hendenan ta bay perde mas 
confiansa den e corant di AWEMainta y den Toko Winklaar”. 





a AWEMainta 





Indicacion oinda no confirma 


Di bishita di Tibisay Lucena di CNE di Venezuela 
na Aruba y lo a reuni cu Prome Minister 

















MINISTER XIOMARA MADURO 

MONUMENTENBUREAU A REALISA OTRO 
PROYECTO DENTRO DI TEMPO Y SU 
PRESUPUESTO 














Diabierna ultimo 16 di april 2021 e proyecto pa mantencion 
di e edificio di Corte a yega na su final. Esaki a tuma luga cu 
firmamento di e procesverbaal pa e finalisacion di e proyecto 
den e sala grandi di Corte. E firmantenan tawata Minister di 
Finansas, Economia y Cultura, sra. Xiomara Maduro, Minister 
di Husticia, Seguridad y Integracion, sr. Andin Bikker, Vice 
Presidente di Beheerraad di Het Gemeenschappelijk Hof van 
Justitie, sra. Grace Maduro, Director di Albo Aruba N.V., sr. 
Gerco Rijkers, Project Manager di Albo Aruba N.V. sr. Anno 
Postma y Director di Monumentenbureau, sra. Yvonne Webb- 
Kock. 


Un proyecto dificil pa ehecuta mirando cu Corte mester a sigui 
cu su operacion diario. E mantencion a cuminsa dia 22 juli 2020 
y e proyecto a wordo realisa den 4 fase. Asina mes a logra 


realisa e mantencion den e tempo y dentro di e presupuesto 
premira. 


Monumentenbureau ta gradici, MinisterdiFinansasy Economia, 
Minister di Husticia, Seguridad y Integracion, Beheerraad di 
Het Gemeenschappelijk Hof van Justitie, Corte den Prome 
Instancia, Albo Aruba N.V., Serfix Installation Techniques, 
Ranvic N.V., advisor technico ACE Firm Engineering, personal 
di Monumentenbureau y tur esnan cu a haci e proyecto aki 
posibel, specialmente na e usario y personal di Corte pa nan 
pasenshi. 


Monumentenbureau ta spera di por sigui aporta na mantencion 
di nos monumentonan. Aruba por ta orguyoso di a logra trece e 
edifico di Corte bek den su splendor. 

Continuacion MONUMENTENBUREAU A REALISA OTRO PROYECTO.... 

RECORDANDO GEORGE ANDRES VIGUIER UN 
GRAN MUSICO, MENTOR Y TROMPETISTA, 
KENDE A HACI ARUBA SU DI DOS CAS 








George Andres Viguier un trompetista hopi keri na Aruba a bay 
laga nos. 

Viguier, ta un fam di origen Frances y ta di su tata. George a 
nace na Buenos Aires, Argentina riba dia 16 di october 1928 
y el a muri riba 14 di april 2021 na edad di 91 ańa. Nomber di 
su tata ta Jorge Viguier y su mama Nora Agnes Viguier Sterlin. 
George a nace den centro di ciudad. Y despues nan a move 
pa diferente luga di Argentina. E ultimo luga tabata Olibos, e 
ta un districto pafo di un cuidad, specialmente uno recidencial 
di Buenos Aires. George tin dos ruman muhe. E ta e di tres 
di su rumannan, kiermen e ta esun mas jong. Nunca George 
a casa. E di: "M'a casa, pero pafo di misa, ha ha ha si boso 
a compronde. E novianan tabata mas bien, amiga.” Su tata 
tabata un violinista den su hubentud. 

Segun George, e bida artistico no ta ningun rumbo, ni cambio 
den bida 

George ta George aki manera e ta y tabata, unda cu e bay. 
Bay lesa y toca bon, pone atencion, no molestia ningun hende 
y keda keto. 


E BIDA ARTISTICO 

Di chikito caba, nan tabata hib'e den e Plum Plaza den e tempo 
ey riba diadomingo. Eynan tabatin semper un banda municipal, 
cu George tabata gusta. Ya e tempo ey caba musica tabata den 
su sanger. E kier a dedica su mes na otro profesion di comercio, 
pero semper George tabata gusta e bandanan, anto e tabata 
mira y scucha nan y su tata a mustr'e tur e instrumentonan 
cu tabatin. Djey padilanti, semper George a gusta musica y di 
chikito e regalonan di cumpleaños tabata un instrumento, un 
harmonica of un clarinet di hunga. Despues George a bay na e 
profesornan di trompet. Un di e profesornan di trompet ainda ta 
na bida. E ta biba na Canada y e ta amigo di su colega Oscar 
Serrano. George a cuminsa skirbi algun areglito pa amigo- y 
bisiñanan. Nan tabata toca mas bien musica di Dixie Land y 
asina George a sigui studia. El a bay e tempo ey cerca e profesor 
cu awor ta na Canada. Despues el a studia mas seriamente cu 


e prome trompetista di e orkesta Nacional di Buenos Aires. Y e 
tabata toca tambe den e otro luga y teatronan clasico. Kende 
tabata un masha bon profesor y el a yuda George cumpra su 
prome trompet cu a remplasa un ‘corneta’ bieu cu e tabatin. 
George a sigui asina y cu su amigonan el a forma un orkesta 
chikito y nan tabata bay toca pa fiesta di cumpleaños y cosnan 
asina gratuitamente. Y specialmente musica di Dixie Land y 
algun otro cancion. 


DESAROYO MUSICAL 

George a bay cerca Bernardo Barbara, e cabayero cu sigur 
ainda ta na bida na Canada. Despues el a bay studia trompet 
cu e prome trompetista di Teatro Colon di Buenos Aires. El a 
yega di toca na Teatro Colon cu un grupo acompañando un 


Americano di color, un famoso cantante, pero tabata bibando 
na Francia. E no por corda su nomber. George tabata toca den 
‘nightclub’ cu 21 aña di edad hunto cu un cabayero di Uruguay, 
kende tabata chauffeur di careda y a muri den un desgracia. 
E tabata masha bon cabayero y bon musico. E tabata tambe 
violinista y conductor. Den un ‘nichtclub’ nan tabata tocando 
cerca di cas, anto George tabata bay y bin anochi cu bais. Esaki 
tabata su prome trabou profesional cu musiconan profesional. 

Continuacion RITA WERLEMAN A CONMEMORA 25 ANIVERSARIO.... 


E PARTI INTERNACIONAL 

George a toca cu bandanan y cu e orkestanan. El a toca cu 
un grupo hopi conoci y masha bon gusta y asina el a bay 
Argentina, Chile, Colombia, Uruguay y hopi luga mas. Na 
Colombia e doño di e 'nightclub' tabata kier pa George keda, 
pasobra no solamente e tabata trompetista, sino e tabata un 
tiki “payasito'. Nan tabata gusta su manera di haci cosnan pret 
cu hende y e tabata un atraccion. Despues su mama a bira 
malo y su ruman muhe a pidie pa bolbe bek. George a toca 
na Argentina den varios luga. No tabatin ensayo. Si bo sa lesa 
musica, djis toca. Despues el a bolbe bek Aruba pa biba y el 
a toca cu gruponan local tambe y despues cu Oscar Serrano. 
Semper George tin recuerdonan bon di Aruba. 


EXPERIENCIA MUSICAL NA ARUBA 

E prome banda tabata un grupo cu George a forma pa e famoso 
cantante di Calypso Lord Boxoe. George a trece dos alumno di 
dje, nan a pasa riba e musica, e areglo tabata hopi dificil. Sin 
miedo nan a toca fantastico. Boxoe a canta e miho Roadmarch 
y Calypso. Lord Boxoe tabata hopi simpatico, hopi bon hende y 
e tabata asina contento cu e banda, cu preparacion y di ensayo 
hunto cu George y e pianista. Sr. Provence kende ta tata di 
Rose-Marie a pidi George pa bay duna les na “Scol di Musica 
Rufo Wever’. George a haya esey fantastico, anto George a 
cuminsa desde e tempo ey di meneer Provence dunando les. 
Riba diadomingo cu e dos prome barconan grandi di turista 
esta Sta. Paula y Sta. Rosa, tabata na Aruba, George y otro 
musiconan tabata haya invitacion pa toca pa e pasaheronan 
di e barconan aki. Anto tabatin un steelband tambe ta toca. 
George a tende cu aki tin un mucha hombre cu kier pa e ta 
toca un tiki trompet, pasobra el a mira con George tabata toca 
den e show asin'ey. Si, jong y cu hopi gusto para na banda. E 
tabata Franklin Granadillo. 


PRESENTACION CU GRUPONAN MUSICAL 

‘La Nueva Fuerza’ di Vicente Kelly a trata George hopi bon. El 
a toca den ‘La Nueva Fuerza' di 1983 te cu aña 1994. E tabata 
hopi contento hustamente, pasobra el a toca hunto cu Franklin 
Granadillo, un gran musico. Despues George a toca cu 'Papito 
y su Doble Sabor'. E banda aki tambe a zona bon cayente. Ora 
cu George a toca cu e hendenan aki, e tabata sinti felicidad. E 
profesionalnan aki a trece hopi alegria p'e hendenan di Aruba 
y George a biaha varios biaha cu nan. 


UN SUGERENCIA PA FUTURO GENERACION 

George ta sugeri pa e musico bira un profesional bon studia 
y pa e conoce su instrument hopi bon. Ademas bo mester tin 
talento, si bo no tin talento ta mas miho cu bo bay den musica 
pa amateur y djis toca bo guitara pa fiestanan den famia. Awor 
si bo ta bay den direccion profesional, miho bo studia musica 
cu dedicacion y si siña lesa musica. 

George mes no a studia manera mester ta. E tabata studia 
si, pero e por a studia mas miho. Por ehemel, e por a studia 
harmonia, pero George no ta areglista. E ta un simpel tocado 
di trompet. E ta stima musica. Y tabata hopi stima pa su 
alumnonan. 


Director, staf y personal di Departamento di Cultura Aruba ta 
expresa nos palabra di profundo condolencia na henter Famia 
di e gran musico George Andres Viguier, musiconan, amigonan 
y tur esnan cu a conoce. Cu George sosega na paz den Reino 
di Señor. 

Stichting Monumentenfonds Aruba: 


INTERNATIONAL DAY FOR MONUMENTS 
AND SITES 
‘COMPLEX PASTS, DIVERSE FUTURES” 


Tur aña Stichting Monumentenfonds Aruba (SMFA) ta celebra 
e “International Day for Monuments and Sites' dia 18 di april. 
Door di e crisis no por celebr'e manera nos ta custumbra, pero 
toch nos kier a para keto na e dia aki. E aña aki tambe nos ta 
celebra e 25 aña di existencia di Stichting Monumentenfonds 
Aruba (SMFA). 


International Day for Monuments and Sites 

Cue idea pa celebra partimonio cultural rond mundo, UNESCO 
a establece 18 di april manera e ‘International Day for 
Monuments and Sites' na 1983. E obhetivo di e celebracion aki 
ta pa sensibilisa e publico tocante e diversidad y vulnerabilidad 
de monumentonan y sitionan patrimonial construi rond mundo 
y e esfuerzo cu mester pa proteha y conservanan. Tur aña 
ICOMOS ta scohe un tema nobo a base di cual diferente 
paisnan ta trece conscientisacion tocante e importancia di nos 
monumentonan como parti esencial di nos patrimonio cultural. 
E tema di e aña aki ta ‘Complex pasts, Diverse Futures’. 


Complex Pasts 

E tema di e aña aki sigur ta un tema bon conoci pa Aruba;. E 
historia di nos isla ta compleho y ta consisti di varios fasenan. A 
haya influencia di hopi otro cultura di rond mundo. E resultado 
di e historia compleho aki ta un variacion grandi di culturanan 
cu hunto ta forma e mix cu nos ta yama ‘Arubiano’. Historia 
a laga varios rastronan visibel den nos herencia cultural. Di 
restonan di habitantenan Amerindio (arkeologia) te cu casnan 
di Lago na Colony (America di Norte), casnan y tiendanan di 
añanan '30 na Playa (Colombia), dakpan (Hulanda), varios 
‘club’ na San Nicolas, herencia industrial (tanki di awa Kibaima, 
goldmills) etc. 


Den e ultimo 25 aña SMFA a desaroya un vision mas amplio. 
E prome añanan nos a enfoca hopi riba monumentonan grandi 
y cu cierto status, principalmente na Playa. Restauracion di 
cas di dokter Arends, cu a bira Stadhuis y Censo por ehempel. 
Despues nos a enfoca mas y mas riba e storianan tras di e 
monumentonan y tambe nos a enfoca mas riba e casnan 'van 
de gewone man' cu tambe a hunga un rol importante den e 
desaroyo di nos pais y cultura. Nos a investiga full e storia 
tras di Uncle Louis Store y nos a cumpra Cas Tan Tin cu a bira 
museo. Asina, poco poco, nos por duna un mihor bista riba e 
bida diario di antes. Awendia SMFA ta doño di un coleccion 
grandi di monumentonan rond di Aruba den tur forma y tamaño. 


Diverse futures 
Stichting Monumentenfonds Aruba lo keda duna mas y mas 
atencion na nos herencia multicultural. E conexion entre nos 





È a 
herencia tangible (Monumentonan) y intangibel (storianan, pero 
tambe musica, arte, cuminda) ta keda hopi importante. Pa e 
motibo aki tambe nos Fundacion ta pone atencion na educacion 
y conscientisacion tocante nos Aruba su monumentonan. Esaki 
nunca nos por logra sin e bon cooperacion di un cantidad grandi 
di partnernan. Nos kier a gradici tur nos partnernan sperando 
cu nos lo por sigui traha huntu riba diferente proyectonan. 
Monumentenfonds semper ta busca informacion tocante nos 
herencia, sea ta portretnan di antes, storianan of artefactonan. 
Un y tur cu tin informacion por tuma contacto libremente cu 
SMFA via info@@monumentenfondsaruba.com, nos Facebook 
page Stichting Monumentenfonds Aruba of Instagram @ 
monumentsfundaruba. 


Ora nos ta consciente di nos historia nos ta sińa y por a aprecia 
locual cu nos tin awo y prepara bon pa futuro. 


‘Monumentenfonds, preservando historia pa futuro’ 
Skirbi pa: Anne Witsenburg, directeur 

MINISTER ANDIN BIKKER 

Minister Andin Bikker: 
PERMISO PA CASINO TA STANDARD Y TA PA 
HABRI CASINO TRADICIONAL CU WEGANAN 
DI MESA LIVE 


No tin excepcion pa ningun casino bay limita operacion 
Sino lo rectracta permiso 

















Minister di Husticia mr. Andin Bikker, kende ta encarga cu 
asuntonan di casino, ta lamenta cu Parlamentario sr. Marlon 
Sneek a malinforma y crea un imprecion comofisuera cu 
Gobierno lo a otorga un permiso special pa un casino na 
un hotel: tur casino-vergunning ta standaard concipia pa 
Departamento di Asuntonan Huridico y den e permisonan ta 


para standard e tipo di weganan cu ta usual den un casino, por 
ehempel bankcraps, wega di carta, roulette, wheel of fortune, 
bingo of keno, y weganan special gekeur. 


Gobierno no lo permiti pa ningun hotel cu tin permiso pa 
casino bay malusa un casino-vergunning y bay purba limita 
esaki na weganan di mashin, ya cu esey lo no wordo considera 
un casino conforme e permisonan. Aruba ta un destinacion 
turistico renombra cu ta competi cu otro destinacionan cu tin 
casino como un atraccion den hotel, y pues tin pa mantene un 
standard halto: ora ta papia di casino, ta casino kiermen, no un 
‘gamehal chikito. 


Dus al contrario cu e imprecion cu Parlamentario Sneek kier 
a crea, no ta existi ningun permiso special pa casino, tur 
casino vergunning ta standaard traha door di Departamento di 
Asuntonan Huridico conforme maneho y modelo estableci pa 
hopiañacaba, y Gobiernonolo permiti ningun vergunninghouder 
bay desvia di e naturalesa y e intencion tradicional di permiso 
pa habri casino. Sino lo por yega na retracta un permiso. 


Awe mainta minister di Husticia Andin Bikker y minister Glenbert 
Croes di Asuntonan Social y Labor a reuni cu representantenan 
di Sindicato FTA pa subraya cu Gobierno ta para banda di e 
clase trahador a base di maneho estableci pa hopi aña caba 
y no lo permiti pa ningun hotel cu tin permiso pa casino bay 
malusa un casino-vergunning: casino kiermen casino cu 
weganan tradicional, punto. 

Varios agente policial promovi 


PROMOCION DEN CUERPO POLICIAL ARUBA 


Recientemente na John F. Kenney education center a tuma 
lugar un ceremonia chiquito pa promove agentenan policial 
pa nan siguiente rango y agentenan cu a cumpli 25 y 30 ańa 
sirbiendo pais Aruba. Cumpliendo cu tur reglanan di COVID-19, 
13 agente policial a hayanan decreto gubernamental for di man 
di altocomisario di polis Sra. Vanessa Tjon-kock y comisario 
Sra. Irma Gordon. 


E siguiente agente policial cu a wordo promovi según rango: 
Di brigadier pa brigadier eerste klasse: 

S.A. CURIEL y A.A.G. VROLIJK 

Di brigadier eerste klasse pa Hoofdagent: 

L.A. GUMBS, 1.D.P. PHELIPA, L.J. CRUZ ROSARIO y V.R. 
HALLEY 

Di hoofdagent eerste klasse pa Onderinspecteur: 

R.M. HEYLIGER y E. BAARH 

Di onderinspecteur pa Onderinspecteur eerste klasse: 

E.H. BARRY, y E.H.C. BLOM 

25 aña sirbiendo pais Aruba: 

R.M. VOZ y Sra. G. JONES-GUMBS 

30 aña sirbiendo pais Aruba: 

E.L.M. SIMILEER 


Awor cada un di boso tin un responsabilidad mas pa carga pero 
nos ta conciente cu nos tin agentenan educa, profesional y cu 
animo pa sigui duna servicio pa nos comunidad. Un pabien na 
nos coleganan cu a cumpli 25 y 30 aña den servicio. Un etapa 
largo den nan carera policial nifica e amor y pasion cu nan tin 
pa sigui sirbi nos país! Masha pabien! 

Minister Plenipotenciario Besar 





‘CU JORIEN WUITE DEN TWEEDE KAMER, 
NOS TIN UN ALIADO DEN POLITICA 
HULANDES” 








Minister Plenipotenciario Guillfred Besaril kier a elabora un rato 
riba e aspecto politi-co na Hulanda cu tambe ta interesante 
pa Aruba. Ta pa e motibo ey cu minister Besaril den nomber 
di Gobierno di Aruba y muy en especial di e tres Kabinetnan 
na Hulanda, esta e casnan di e Minis-ternan Plenipotenciario 
di Curaçao, St. Maarten y Aruba ta felicita sra. Jorien Wuite 
como miembro di parlamento di Hulanda, esta Tweede Kamer. 
Sra. Wuite tabata Minister Plenipotenciario di St. Maarten 
y ultimo ela forma parti di e partido D66 y a bai eleccion pa 
parlamentario di Hulanda y exitosamente ela logra drenta 
parlamento di Hulanda. 


‘Pero no solamente cu ela drenta parlamento di Hulanda pero 
algo ya hopi importante cu a sosode pa nos islanan ta cu 
ya fraccion di D66 a apunte como e persona encarga cu e 
cartera Relacionnan di Reino den Tweede Kamer. Pues nos 
tin un hende cu berdaderamente tin conocimento di kico ta un 
persona Caribense; kico ta e islanan. Un hende cu nos a sinta 
hopi cune den diferente reunion como Minister Plenipotenciario. 
Esaki ta hopi importante pasobra sra. Wuite conoce e casnan, 
e situacionnan, e conoce e indole di e negosacion-nan pa 








loke ta e entidadnan nobo, pues nos tin un entrada cerca un 
persona cu nos bo por bisa ta un hende di nos.” 


Minister Besaril a sigi bisa cu ta bunita pa mira cu despues cu 
sra. Wuite a manifesta su mes como Minister Plenipotenciario 
na Hulanda y cu awe ela logra drenta den Tweede Kamer. 
Minister Be-saril: ‘Nos por bisa cu nos tin un aliado, un persona 
cu por lo menos sa mas di e materia di e islanan den e parti 
Caribense di Reino. Un palabra di felicitacion pa sra. Wuite y 
mi ta desea su persona hopi exito y forza den tur loke ta bini. 
Mi ta kere cu na momento cu tin un formacion con-creto di e 
proximo Gobierno Hulandes, e ora ey sra. Wuite lo tin un funcion 
fijo. Pero mi ta premi-ra cu den cualkier tereno cu sra. Wuite 
termina, elo ta bai sea na cabes di e comision "Koninkrijks- 
relaties” of e lo tin tarea basta extensivo pa loke ta e materia 
di e relacionnan di Reino,' segun Mi-nister Plenipotenciario 
Guillfred Besaril. 


Riba e potret e bishita di cortesia di Jorien Wuite como Minister 
Plenipotenciario cerca su colega di Aruba. 

WALK IN 





Pa 50+ y esnan cu a ia nan сйа anteriormente 








JE 








ALK-IN TEG 








VA ICUNA 4 














Entrante diamars dia 20 di april 2021 a habri e posibilidad pa tur 
cuidadano di 50 aña of mas y tambe tur esnan cu anteriormente 
a perde nan cita, pa “walk in” y vacuna. Tur cuidadano di 50 
aña of mas cu a registra caba y no a haya un cita ainda por 
“walk in”. Tambe tur cuidadano di 50 aña of mas cu ainda no a 
registra por “ walk in” y lo haya ayudo cu registracion y lo wordo 
vacuna tambe na mes momento. Cuidadanonan cu tawata tin 
un cita anteriormente y pa un of otro motibo a perde esaki 
tambe ta wordo incurasha pa "walk in” cuminsando diamars 
dia 20 di april for di dialuna pa diasabra na Centro Libertador 
Betico Croes for di 8:30 am pa 7:00 pm non stop of tambe na 
Santa Teresita Center di dialuna pa diabierna di 8:30am pa 
11:30am y di 1:30pm pa 4:30pm. E servicio di “Walk In * ta 
unicamente pa aplicacion di e prome vacuna. Es cu ya tin e 
prome vacuna, mester acudi na su cita ya programa pa por 
haya su di dos. 


Puntonan importante pa tene cuenta cu ne. 

* Localidadnan di vacunacion ta unicamente Centro Libertador 
Betico Croes y Santa Teresita Center. 

* Esnan cu tin un cita na Don Bosco Club, mester acudi na 
Centro Libertador Betico Croes mesun dia y orario segun cita. 
* MFA Savaneta no ta yuda cu registracion 

* MFA Santa Cruz ta sera pa registracion y lo bay duna 


asistencia na Centro Libertador Betico Croes cu registracion 

+ Ta permiti solamente 1 ayudante pa es cu tin mester di extra 
ayudo na e localidad di vacunacion. 

* Pa haci bo proseso di registracion mas liher, registra via 
Aruba Health App of www.dvg.aw of www.arubacovid19.org of 
na MFA Paradera y Noord of tambe na Santa Teresita Center. 








FORUM LIVE TELEAF 
UBENTUD BAN VAGUNA! 


' 


Telearuba 

Diahuebs, 22 di april 
8:45 PM 

Hosted pa Ivo y Zayon 


' 














то (ONLINE 

Den marco di nos Campaña Nacional di Vacunacion, Diasabra 
y Diadomingo awo dia 24 y 25 di april, Aruba lo realisa su 
prome VACUNATHON! 


E meta di e dos dianan aki ta pa logra vacuna 10 mil ciudadano 
contra COVID-19. Vacunacion ta un acto di solidaridad y 
reponsabilidad conhunto. Niun hende por keda atras! Tur 
persona mester wordo proteha, sea door di tuma e vacuna nan 


mes of ora nos comunidad logra e inmunidad colectivo. 


Bo tin 18 aña of mas y no a vacuna ainda? Acudi na e Marathon 
di Vacunacion, dia 24 of 25 di april na Teresita Center na San 
Nicolas, Centro Libertador Betico Croes, Don Bosco Club na 
Noord of Ritz-Carlton Hotel for di ог am pa 4or pm 'NON 
STOP". 

Nos ta warda bo cu bo carchi di AZV! 





e cu 20 di April pa 


PERSONA REGISTRA | CUEPROME DOSIS 


51,400 | 27,511 


43,945 


CUTUR DOS DOSIS | TOTALVACUNA АРЫСА 


16,434 | 60,379 

Departamento di Salud Publico: 


UPDATE 21 DI APRIL 2021 


Segun resumen di awe 8 persona a recupera, a registra un total di 38 caso nobo di Covid-19, di cual 5 ta no-residente. 
E cantidad total di testnan ehecuta ayera na e diferente localidadnan na Aruba, entre otro laboratorio di hospital, 
laboratorionan priva y aeropuerto ta 585 test. 'Postivity rate' entre nos residentenan ta 21%. 


Casonan activo pa awe ta 365, cantidad di fayecido relaciona cu Covid-19 ta 94. 


Hospital ta informa cu tin un total di 45 persona interna di cual 17 ta den Cuido Intensivo y 28 riba unidad general di 
covid. 





OVE ARUBA COVID-19 









NO-RESIDENTE 





21/4/202' RESIDENTE 





Casonan Nobo 38 33 5 
ke 365 324 41 
9978 9253 725 
Positivo 10437 9670 767 

131283 - - 

Getest 142254 : - 


Morto 94 93 1 

GABINETE WEVER-CROES 


NOTICIA DI GOBIERNO 





